சூலை 10

## நிகழ்வுகள்
* 988 &ndash; டப்லின் நகரம் அமைக்கப்பட்டது.
*1086 &ndash; டென்மார்க் மன்னர் நான்காம் கனூட் கிளர்ச்சியாளர்களால் படுகொலை செய்யப்பட்டார்.
*1212 &ndash; லண்டன் நகரின் பெரும் பகுதியை தீ அழித்தது.
*1460 &ndash; வாரிக் துணைநிலை மன்னர் ரிச்சார்ட் நெவில் இங்கிலாந்தின் ஆறாம் என்றி மன்னரின் படைகளை நோர்த்தாம்ப்டன் நகரில் இடம்பெற்ற சமரில் தோற்கடித்து மன்னரைச் சிறைப்பிடித்தார்.
*1499 &ndash; வாஸ்கோ ட காமாவுடன் பயணம் செய்து இந்தியாவுக்கான பயண வழியைக் கண்டறிந்த பின்னர் போர்த்துக்கீச நாடுகாண் பயணி நிக்கொலோ கோலியோ லிஸ்பன் திரும்பினார்.
*1553 &ndash; ஜேன் கிரே இங்கிலாந்தின் அரசியாக முடிசூடினார். இவர் 9 நாட்கள் மட்டுமே பதவியில் இருந்தார்.
*1584 &ndash; ஒல்லாந்து, டெல்ஃப்ட் நகரில் ஒரேஞ்சு மன்னர் முதலாம் வில்லியம் படுகொலை செய்யப்பட்டார்.
*1778 &ndash; அமெரிக்கப் புரட்சி: பிரான்சின் பதினாறாம் லூயி மன்னர் பிரித்தானியா மீது போரை அறிவித்தார்.
*1796 &ndash; ஒவ்வொரு நேர் முழு எண்ணும் அதிகபட்சம் மூன்று முக்கோண எண்களின் கூட்டுத்தொகையாகக் கொடுக்கலாம் என்பதை கார்ல் ஃப்ரெடெரிக் காஸ் கண்டுபிடித்தார்.
*1806 &ndash; வேலூர் சிப்பாய் எழுச்சி: தமிழ்நாட்டில் வேலூர்க் கோட்டையில் நிகழ்ந்த எழுச்சியில் பல ஆங்கிலேயப் படையினர் கொல்லப்பட்டனர்.
*1869 &ndash; சுவீடனில் காவ்லி நகர் தீயில் அழிந்தது. நகரின் 80% குடிமக்கள் வீடுகளை இழந்தனர்.
*1882 &ndash; பெருவுடனான போரில் சிலி பெரும் இழப்பைச் சந்தித்தது.
*1890 &ndash; வயோமிங் ஐக்கிய அமெரிக்காவின் 44வது மாநிலமாகச் சேர்க்கப்பட்டது.
*1909 &ndash; செருமனியின் எம்டன் நாசகாரிக் கப்பல் சேவைக்கு விடப்பட்டது.
*1913 &ndash; கலிபோர்னியாவின் சாவுப் பள்ளத்தாக்கில் வெப்பநிலை 134 °ப (57 °செ) ஆகப் பதியப்பட்டது. உலகில் பதியப்பட்ட அதியுயர் வெப்பநிலை இதுவாகும்.
*1921 &ndash; வட அயர்லாந்து, பெல்பாஸ்ட் நகரில் துப்பாக்கிச் சூடு, மற்றும் வன்முறைகளில் 16 பேர் கொல்லப்பட்டன, 161 வீடுகள் சேதமடைந்தன.
*1925 &ndash; சோவியத் ஒன்றியத்தின் செய்தி நிறுவனம் டாஸ் ஆரம்பிக்கப்பட்டது.
*1925 &ndash; இந்திய ஆன்மிகத் தலைவர் மெகர் பாபா இறக்கும் வரையான (44-ஆண்டுகள்) மௌன விரதத்தை ஆரம்பித்தார். இந்நாள் அமைதி நாளாக அவரின் பக்தர்களால் நினைவுகூரப்படுகிறது.
*1938 &ndash; ஓவார்டு இயூசு 91-மணி நேரத்தில் உலகைச் சுற்றிவரும் விமானப் பயணத்தை ஆரம்பித்தார். இது புதிய உலக சாதனை ஆகும்.
*1941 &ndash; இரண்டாம் உலகப் போர்: போலந்தின் ஜெட்வாப்னி நகரில் நூற்றுக்கணக்கான யூதர்கள் நாட்சி ஜெர்மனியரினால் படுகொலை செய்யப்பட்டனர்.
*1942 &ndash; நெதர்லாந்தும் சோவியத் ஒன்றியமும் தூதரக உறவை ஏற்படுத்திக் கொண்டன.
*1943 &ndash; இரண்டாம் உலகப் போர்: நேச நாடுகளின் சிசிலியப் படையெடுப்பு சிசிலியில் ஆரம்பமானது.
*1947 &ndash; முகம்மது அலி ஜின்னா பாக்கித்தானின் முதலாவது ஆளுநராக பிரித்தானியப் பிரதமர் கிளமெண்ட் அட்லீயினால் பரிந்துரைக்கப்பட்டார்.
*1951 &ndash; கொரியப் போர்: அமைதிப் பேச்சுக்கள் கேசாங் நகரில் ஆரம்பமாயின.
*1962 &ndash; உலகின் முதல் தகவல் தொடர்பு செயற்கைக்கோள் டெல்ஸ்டார் விண்ணில் ஏவப்பட்டது.
*1966 &ndash; மார்ட்டின் லூதர் கிங் தலைமையில் சிகாகோ விடுதலை இயக்கம் 60,000 பேர் கலந்து கொண்ட பெரும் பேரணியை நடத்தியது.
*1973 &ndash; வங்காள தேசத்தை அங்கீகரிக்கும் தீர்மானம் பாக்கித்தான் நாடாளுமன்றத்தில் நிறைவேற்றப்பட்டது.
*1973 &ndash; பகாமாசு பொதுநலவாயத்தின் கீழ் முழுமையான விடுதலை அடைந்தது.
*1976 &ndash; அங்கோலாவில் நான்கு கூலிப் படையினர் (ஒரு அமெரிக்கர், மூன்று பிரித்தானியர்) தூக்கிலிடப்பட்டனர்.
*1978 &ndash; மூரித்தானியாவில் இடம்பெற்ற இராணுவப் புரட்சியை அடுத்து அரசுத்தலைவர் மொக்தார் டாடா பதவியிழந்தார்.
*1985 &ndash; கிரீன்பீஸ் கப்பல் *ரெயின்போ வாரியர்* ஓக்லாந்து துறைமுகத்தில் பிரெஞ்சு முகவர்களினால் குண்டு வைத்துத் மூழ்கடிக்கப்பட்டது.
*1985 &ndash; சோவியத் உசுபெக்கித்தானில் ஏரோபுளொட் விமானம் ஒன்று வீழ்ந்ததில் அதில் பயணம் செய்த அனைத்து 200 பேரும் உயிரிழந்தனர்.
*1991 &ndash; தென்னாபிரிக்காவின் இனவொதுக்கல் முடிவுக்கு வந்ததை அடுத்து தென்னாபிரிக்கத் துடுப்பாட்ட அணி பன்னாட்டுத் துடுப்பாட்ட அவையில் மீண்டும் சேர்க்கப்பட்டது.
*1991 &ndash; போரிஸ் யெல்ட்சின் உருசியாவின் முதலாவது அரசுத்தலைவராகப் பொறுப்பேற்றுக் கொண்டார்.
*1991 &ndash; யாழ்ப்பாணம் ஆனையிறவு இராணுவத் தளத்தின் மீது விடுதலைப் புலிகள் போர் தொடுத்தனர்.
*1992 &ndash; போதைப்பொருள் கடத்தல் மற்றும் பல குற்றங்களுக்காக முன்னாள் பனாமாத் தலைவர் மனுவேல் நொரியேகா புளோரிடாவில் 40 ஆண்டு கால சிறைத்தண்டனை பெற்றார்.
*1997 &ndash; நியண்டர்தால் மனிதனின் எலும்புக்கூட்டில் இருந்து பெறப்பட்ட டி. என். ஏ. ஆய்வுகளில் இருந்து கூர்ப்பின் "நவீன மனிதரின் ஆப்பிரிக்கத் தோற்றக் கோட்பாட்டுக்கு" ஆதரவான முடிவுகள் இலண்டனில் பெறப்பட்டன.
*2006 &ndash; இந்தியாவில் ஸ்ரீஹரிகோட்டாவில் இருந்து இன்சாட்-4 செயற்கைக் கோளை ஏற்றிச் சென்ற ஜி.எஸ்.எல்.வி. விண்கலம் இயந்திரக் கோளாறினால் கடலில் வீழ்ந்தது.
*2011 &ndash; உருசியப் பயணிகள் கப்பல் *பல்கேரியா* வோல்கா ஆறு தத்தாரித்தானில் வோல்கா ஆற்றில் மூழ்கியதில் 122 பேர் உயிரிழந்தனர்.
*2017 &ndash; ஈராக்கின் மோசுல் நகரம் இசுலாமிய அரசுப் போராளிகளிடம் இருந்து முழுமையாக விடுவிக்கப்பட்டது.

## பிறப்புகள்

*1509 &ndash; ஜான் கால்வின், பிரான்சிய இறையியலாளர் (இ. 1564)
*1682 &ndash; பர்த்தலோமேயு சீகன்பால்க், செருமானிய மதப்பரப்புனர், மொழியியலாளர் (இ. 1719)
*1832 &ndash; ஆல்வன் கிரகாம் கிளார்க், அமெரிக்க வானியலாளர் (இ. 1897)
*1856 &ndash; நிக்கோலா தெஸ்லா, செர்பிய-அமெரிக்க இயற்பியலாளர், பொறியியலாளர் (இ. 1943)
*1871 &ndash; மார்செல் புரூஸ்ட், பிரான்சிய எழுத்தாளர் (இ. 1922)
*1919 &ndash; கரிச்சான் குஞ்சு, தமிழக எழுத்தாளர் (இ. 1992)
*1920 &ndash; ஓவன் சேம்பர்லேன், நோபல் பரிசு பெற்ற அமெரிக்க இயற்பியலாளர் (இ. 2006)
*1925 &ndash; மகாதீர் பின் முகமது, மலேசியாவின் 4வது பிரதமர் 
*1930 &ndash; இந்திரா பார்த்தசாரதி, தமிழக எழுத்தாளர்
*1931 &ndash; ஆலிசு மன்றோ, நோபல் பரிசு பெற்ற கனடிய எழுத்தாளர் (இ. 2024)
*1939 &ndash; சரத் அமுனுகம, இலங்கை அரசியல்வாதி. 
*1940 &ndash; மேக்நாத் தேசாய், இந்திய-ஆங்கிலேய பொருளியலாளர், அரசியல்வாதி
*1944 &ndash; கே. எஸ். பாலச்சந்திரன், ஈழத்து-கனடிய நடிகர், நாடகக் கலைஞர் (இ. 2014)
*1945 &ndash; வெர்ஜினியா வேடு, ஆங்கிலேய டென்னிசு ஆட்டக்காரர்
*1947 &ndash; கோட்டா சீனிவாச ராவ், தென்னிந்திய நடிகர், பாடகர்
*1949 &ndash; சுனில் காவஸ்கர், இந்தியத் துடுப்பாளர்
*1950 &ndash; புரோகோபிசு பாவ்லோபூலோசு, கிரேக்க அரசியல்வாதி
*1951 &ndash; ராஜ்நாத் சிங், இந்திய அரசியல்வாதி
*1958 &ndash; எல். கைலாசம், தமிழக புதின எழுத்தாளர்
*1959 &ndash; எலன் குராஸ், அமெரிக்க இயக்குநர், ஒளிப்பதிவாளர்
*1960 &ndash; சேத் கோடின், அமெரிக்க எழுத்தாளர்
*1968 &ndash; அசின் விராத்து, பர்மிய பௌத்த துறவி
*1980 &ndash; ஜெசிக்கா சிம்சன், அமெரிக்க நடிகை, பாடகி

## இறப்புகள்

*1851 &ndash; லூயி தாகர், பிரெஞ்சு இயற்பியலாளர், கண்டுபிடிப்பாளர் (பி. 1787)
*1953 &ndash; சோமசுந்தரப் புலவர், ஈழத்துப் புலவர் (பி. 1878)
*1990 &ndash; காந்தரூபன், விடுதலைப் புலிகளின் கரும்புலி (பி. 1971)
*2000 &ndash; நாவேந்தன், ஈழத்து எழுத்தாளர் (பி. 1932)
*2006 &ndash; ஷமீல் பசாயெவ், செச்சினியப் போராளித் தலைவர் (பி. 1965)
*2014 &ndash; சோரா சேகல், இந்திய ந்டிகை (பி. 1912)
*2015 &ndash; உமர் சரீப், எகிப்திய நடிகர் (பி. 1932)

## சிறப்பு நாள்
* விடுதலை நாள் (பகாமாசு, ஐக்கிய இராச்சியத்திடம் இருந்து 1973)

## மேற்கோள்கள்

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* சூலை 10 வரலாற்று நிகழ்வுகள், OnThisDay.com

பகுப்பு:சூலை
பகுப்பு:ஆண்டின் நாட்கள்